**Εγγραφές μαθητών στα δημοτικά σχολεία για το σχολικό έτος 2018-2019**

**(απόσπασμα εγκυκλίου του Υπουργείου Παιδείας, Έρευνας και Θρησκευμάτων)**

|  |
| --- |
|  |

Σύμφωνα με την **Φ**.6/65742/Δ1 /25-4-2018 οι εγγραφές στα δημοτικά σχολεία για το σχολικό έτος 2018-19 θα πραγματοποιηθούν από **2 έως και 18 Μαΐου 2018**.

**Επισημαίνεται ότι τη σχολική χρονιά 2018-2019 στην Α’ Τάξη του Δημοτικού Σχολείου θα φοιτήσουν οι μαθητές που γεννήθηκαν από 1-1-2012 έως 31-12-2012.**

**ΔΙΚΑΙΟΛΟΓΗΤΙΚΑ ΕΓΓΡΑΦΩΝ**

Σύμφωνα με τις διατάξεις της παρ. 4 (α), του άρθρου 7, του Π.Δ. 79/2017 (ΦΕΚ 109/Α/1-8-2017) τα απαιτούμενα δικαιολογητικά για την εγγραφή **στην Α΄ τάξη** του δημοτικού σχολείου είναι τα εξής:

**α**. **Πιστοποιητικό γέννησης Δήμου ή Κοινότητας**. Σας ενημερώνουμε ότι για την εγγραφή των μαθητών στα Δημοτικά Σχολεία της χώρας **δεν απαιτείται η προσκόμιση του Πιστοποιητικού Γέννησης από τους γονείς**, αλλά **αναζητείται από τις σχολικές μονάδες μέσω του Πληροφορικού Συστήματος myschool του ΥΠΠΕΘ**. (Φ.6/498/57863/Δ1/6-4-2016).

**β**. **Επίδειξη του Βιβλιαρίου Υγείας του Παιδιού** (Β.Υ.Π.), ή προσκόμιση άλλου στοιχείου, στο οποίο αποδεικνύεται ότι έγιναν τα προβλεπόμενα εμβόλια.

**γ**. **Το Ατομικό Δελτίο Υγείας Μαθητή**, σύμφωνα με τη με αρ. πρωτ. Φ.6/1094/80261/Δ1/20-5-2015 εγκύκλιο του ΥΠΠΕΘ (Α.Δ.Υ.Μ.)

**δ**. **Αποδεικτικό στοιχείο** από το οποίο διαπιστώνεται η **διεύθυνση κατοικίας του μαθητή**,

προκειμένου οι αιτήσεις εγγραφής να υποβάλλονται αποκλειστικά και μόνο στο σχολείο που ανήκουν οι μαθητές σύμφωνα με τα **όρια της σχολικής περιφέρειας** (άρ. 5, ΠΔ 9/2017)

(ΦΕΚ 109/Α/1-8-2017).

**ε. Τ**ο νηπιαγωγείο εκδίδει «**Βεβαίωση Φοίτησης» η οποία θα προσκομιστεί από τον γονέα ή τον κηδεμόνα του μαθητή για την εγγραφή του στο δημοτικό.**